als_Latn dik_Latn sag_Latn
Italia pushtohet nga protestat e dhunshme (Burimi: Shqip, www.gazeta-shqip.com)
Protestat pushtuan shumë qytete të Italisë gjatë ditëve të fundit dhe u përhapën edhe në kryeqytetin Romë sot, kur qindra studentë u përlqeshën me policinë dhe hodhën gurë kundër tyre jashtë një univestiteti ku disa ministra të qeverisë po merrnin pjesë në një konferencë.
Kamionistët, biznesmenë të vegjë, të papunë, studentë e punëtorë me paga të ulëta kanë marrë pjesë në manifestime që prej katër ditësh në shumë qytete, nga Torino në veri në ishullin e Sicilisë në jug dhe po e quajnë veten “Lëvizja e Sfurkut” fillimisht një grup fermerësh nga Sicilia.
“Universiteti jonë nuk është pasarelë mode për ata që këmbëngulin te masat e kursimit,” shkruante një parrullë në protestën e Romës.
Marshimet, okupimet e shesheve “Sit-In” dhe protesta të tjera vijuan në Milano, Torino, Firence dhe në kryeqendrën e Sicilisë, Palermo. Protesta më të mëdha janë planifikuar në Romë javën e ardhshme.
“Ka miliona prej nesh dhe po rritemi çdo orë. Kjo qeveri duhet të ikë,” tha Danilo Kalvani (Calvani), një fermer që është shfaqur si një nga udhëheqësit e protestës.
Ministri i Brendshëm Anxhelino (Angelino) Alfano i tha parlamentit se trazirat “mund të sjellin një spirale rebelimi kundër institucioneve kombëtare dhe europiane”.
Protestat janë nxitur nga të ardhurat në rënie, papunësia në masën 12 për qind për të gjithë popullsinë ndërsa për moshën nën 25 vjeç është në nivelin 41 për qind. Protestuesit janë të zemëruar nga skandalet e pafundme të korrupsionit mes politikanëve që gjerësisht shihen se i shërbejnë interesave të veta dhe jo atyre të vendit.
Qëllimet konkrete të protestuesve mbeten të paqarta, ata kërkojnë thjeshtë zëvendësimin e qeverisë dhe shpërndarjen e parlamentit. Objektivat e protestës variojnë nga agjencia e mbledhjes së taksave te çmimet e larta të karburantit, elitat e privilegjuara dhe euro.
Alfano i tha ligjvënësve se qeveria e kuptonte “vuajtjen e të varfërve,” por nuk mund të lejonte që dhuna të vijonte. Katërmbëdhjetë policë janë plagosur dhe dyqane e prona të tjera janë dëmtuar gjatë ditëve të fundit.
Protestuesit këmbëngulin se nuk kanë afrimësi politike me asnjë parti, por lëvizja antiestabilishment 5 yjet dhe Lega Nord i kanë ofruar mbështetje.
13.12.2013
Burimi: Shqip
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn